JohanHeinsen/ENO huggingface dataset:
Aarhuus Stifts-Tidende, 1830-12-21
Frankrige. Deputeretkammerets første Sammenkomst den 1ste Decbr. var af overmaade megen Jnteresse. Lafitte, Ministerialpræsidenten, holdt en Tale som vandt Forsamlingens stormende bifald. Pladsen tillader os kun her at optage nogle Brudstykker deraf, som f. Ex. Krig, mine Herrer, er en sørgelig og mørk Udsigt, dens Omvexlinger ville rimeligviis blive frygtelige, men os forskrækker den ikke, det forekommer os endogsaa, naar vi skulle slutte fra den Jver som besjeler det franske Folk, at Frihedens Sag endnu engang kunde faae dette Folk at takkefor sin Frelse. Men at berede Friheden denne Triumf, vilde koste Skatte og Strømme af Blod; bedre vilde det være, at opnaae denne Seier i Fred. Frankrig vil ei tilstæde nogen Krænkelse af Jkke=Interventionsprincipet. Vi ville vedblive at underhandle, men støttede paa en halv Million Soldater og en heel Million Nationalgardister. Men er Krigen uundgaaelig, da skulle vi ogsaa vise Verden at vi kunne føre den, og vor Konge vil da selv stille sig i Spidsen for Nationen. (Da Lafitte sagde dette, blev der en ubeskrivelig Jubel, og eenstemmig raabtes: Kongen leve! Friheden leve! Damerne paa Tribunerne svingede Tørklæderne, og Ministeren maatte gjøre flere Minuters Ophold. Derpaa vedblev han :) Naar da Synet af vore trefarvede Faner bringe Storme til at reise sig paa andre Steder, da kunne vi udbryde: desto værre for de som have fremkaldt disse, Paa os kunne Ansvaret for Verdens Øine aldrig komme til at hvile." Som Finantsminister gav han den Forsikring, at Staten var i Besiddelse af umaadelige Pengemidler, for ogsaa fra denne Side at understøtte den heltemodige Nations Opoffrelser. For det første er der bleven stillet 300 Millioner Fr. til Regjeringens Disposition.
Aarhuus Stifts-Tidende, 1830-12-21
Samme Dag som hiin Forsamling blev holden i Paris, indtraf General Flahault dertil med den mellem Frankrig og Storbrittanien sluttede og i London undertegnede Alliantse-Tractat. Hermed staaer ogsaa en mærkværdig Artikel i den Londonner avis Coureren i Forbindelse, der lyder saaledes: "Den mindste Bevægelse som en østerrigsk, preussisk eller russisk Hær foretager sig mod Frankrig, vil være Signalet, til den franske Hærs Opbrud. Franskmændene have gjor for bittre Erfaringer til at lade trække en Sundhedskordon om deres eget Gebeet. Vi troe ikke, at de Allierede ville gjøre et Skridt imod Frankrig, fordi de maa indsee, at en slig Bevægelse vil af os vorde anseet som om den var stillet mod Storbrittanien selv. Thi vilde vi tilstæde, at den offentlige Mening i Frankrig eller Belgien blev bragt til Taushed ved fremmede Bajonetter, saa vilde det ogsaa snart være ude med den offentlige Mening hertillands."
Aarhuus Stifts-Tidende, 1830-12-21
Engelland. Krigsdepartementet har sendt Ordre til de kommanderende Officerer af det 1ste, 2det og 3die Garderegiment om uopholdeligen at indkalde alle deres permitterede Officerer. J nogle Stæder er det endelig kommet dertil, at de velsindede Jndvaanere frivilligen væbne sig. J Norfolk har Øvrigheden selv opfordret Forpagterne til, for Øieblikket ikke at detjene sig af Tærske maskinerne. J Buckinghamshire drage store Hobe omkring med Hamre og Øxer for at ødelægge Maskinerne, som af Eierne forsvares med Fortvivlelsens Mod.
Aarhuus Stifts-Tidende, 1830-12-21
Schweiz. Raadet i Lausanne har seet sig nødsaget til at give efter for Folkets Forlangende om Konstitutionens Revision. Flere tusinde Landboere, vare trængte ind i Staden med to Kanoner, som de havde plantet lige mod Raadhuset. Men i Kantor Aarau er det gaaet endnu videre. Her havde 120000 Schweizere væbnet og militairisk organiseret sig. Regjeringen havde viist deres Gesandter tilbage, og indkaldt sit Landeværn, nogle tusinde Md. stærkt. Disse fik Ordre til at rykke ud imod Jnsurgenterne, men neppe vare de paa Marschen førend Størstedelen deserterede. Der blev kaldet flere Tropper ind, og atter nogle tusinde Mand sendt ud mod Oprørerne. Men da 6000 Mk. af disse, i to Kolonner, kom sættende, an imod dem, toge ogsaa disse Flugten i saadan Jil, at de Andre neppe kunde følge dem. En stor Deel af Officererne, blandt hvilke Anføreren selv, faldt i Jnsurgenternes Hænder. Disse rykkede derpaa ind i Staden Aarau og loge Kassernen, Tøihuset, Hovedvagten og Raadhuset i Besiddelse. Derpaa afsatte de Regjeringen og udnævnte selv en ny provisorisk Folkets Navn. Alt dette foregik uden allerringeste Excesser. Hele Staden var illumineret, og i Gaderne raabtes: "Frihed og Orden!"
Aarhuus Stifts-Tidende, 1830-12-21
Jtalien. Den preussiske Statstidende meddeler en mærkelig Skrivelse fra Mayland den 4de Decbr. af følgende Jndhold: "Opførselsen af Operan: "den Stumme fra Portici paa det store della Scala-Theater i Mayland skulde afgive Løsenet til Mytterier, hvorved et Angreb paa selve den kommanderende General v. Walmodens Person var besluttet. Denne blev betimelig underrettet og traf derfor sine Anstalter. Da der nu imellem en af Akterne lod sig høre en utilbørlig Allarm i det fuldproppede Huus, gik Dækket pludseligt op, og Skuepladsen var besat med en talrig Skare ungarske Grenaderer, hvis utvetydige Holding indgjød Tumultuanterne Frygt og Rædsel. Til samme Tid vare de under slige Omstændigheder hensigtsmæssige Anstalter ogsaa trufne udenfor Theatret, hvorved det blev muligt at bemægtige sig de fornemste Rolighedsforstyrrere, medens den store Hob med uforrettet Sag maatte begive sig hjem.
Aarhuus Stifts-Tidende, 1830-12-21
Tydskland. Ogsaa i Bayern viser sig Tegn til Gjæring. J Hovedstaden er der bleven lagt Beslag paa nogle Aviser, Presserne forseglede, og fire Redacteurer, forviste. - Jfølge Privatbreve fra Wien skal nu hele den østerrigske Armee sættes paa Krigsfod. Der forsikres tillige, at der er bleven sluttet en of= og defensiv Alliantsetraktat imellem den østerrigske og den neapolitanske Regjering. Kongen af Neapel skal derefter stille 40000 Mk. til Østerrigs Disposition, og Østerrige derimod Neapel 15000.
Aarhuus Stifts-Tidende, 1830-12-21
Blandinger. Cholera morhus er udbrudt i det russiske Pohlen. Omkring en Landsbye, hvori 5 Menneskeer vare døde deraf, er der slaaet en Kordon.
Aarhuus Stifts-Tidende, 1830-12-21
J Holland holdes Krigen, siden den nassauiske Famii lies Udelukkelse fra den belgiske Throne, for uundgaaelig Saasnart Wellingtons Udtrædelse af det engelske Ministerium spurgtes i Wien, faldt Statspapirerne 40 PC. Den Plan som Napoleon havde 1815, at befæste Paris og Lyon, skal nu iværksættes.
Aarhuus Stifts-Tidende, 1830-12-21
Kongen af Frankrig har forordnet, at ogsaa de israelitiske Geistlige skulle herefter gaaeres af Statskassen. "De isralitiske Troesbekiendere - hedder det i Forordningen - vise sig stedse det franske Navn værdigere; Armeen, Advokatstanden, Videnskaberne og Handelen tæller blandt dem mange udmærkede Mænd."
Aarhuus Stifts-Tidende, 1830-12-21
Den engelske Almue yttrer allerede Misfornøielse med Lord Grey, fordi han er en erklæret Modstander af den saa ofte foreslaaede Formueskat, som er det eneste Middel til at forskaffe den arbeidende Klasse nogen Lettelse.
Aarhuus Stifts-Tidende, 1830-12-21
Den siden 1815 landflygtige General Lallemand (ogsaa bekjendt her i Danmark, er nu kommen tilbage igjen til Frankrige. For at skaffe Rytterie har den belgiske Regjering befalet hvert Sogn at levere sine 2 bedste Heste imod Betaling den 1ste Juli 1831. Reisende fra Madrid have bragt den eventyrlige Efterretning til Paris, at man sammesteds ventede Hertuger af Angouleme og Marskal Bourmont for at stille sig i Spidsen for de franske Emigranter.
Aarhuus Stifts-Tidende, 1830-12-21
Den unge Konge af Neapel har ladet arrestere sin Faders Kammertjener, som ved Jntriguer kort for Hs. M. Død havde vidst at forskaffe sig Kommandeurkorset af Frantden Førstes Orden, hvormed der følger en betydelig Donation.
Aarhuus Stifts-Tidende, 1830-12-21
Den brunsvigske Hertug Carls Tilhængerskare anførtes af en Skrædermester Grote, som nu er sat fast i Blankenburg. Den havde dog været 500 Personer stærk, men Størstedelen Fruentimmer og al Slags Pøbel.
Aarhuus Stifts-Tidende, 1830-12-21
Politimesteren i den preussiske Rhinstad Cölln har bortjaget en heel Deel saakaldet Pak som havde brugt utilladelige Frihedsyttringer.
Aarhuus Stifts-Tidende, 1830-12-21
Hertugen af Mecklenborg-Schwerin har sendt Kommissairer til Wismar, for at billægge nogle opkomne, Uenigheder mellem Magistraten og Borgerne.
Aarhuus Stifts-Tidende, 1830-12-21
Fædrelandet. Ved at bringe i Erfaring, at flere anseete og værdige Mænd havde udstædt en Opfordring til Beboerne, i Hertugdommerne Slesvig og Holsteen, om Bidrag til Oprettelsen af et Mindemærke for Hs. Majestæt i Anledning af Livegenskabets Ophævelse, har Allerhøistsamme i et Reskript til Hs. Høifyrstelige Durchlauchtighed, Landgreve Carl, ladet bemeldte Undersaattere allern. bevidne, hvor meget Hs. Maj. føler Sig gjennemtrængt at den varmeste Tak for dette nye Beviis paa deres Hengivenhed og Kjærlighed, og intet inderligere Ønske nærer, end at disse gode Følelser, hvorpaa Han sætter en saa høi Priis, stedse maa vedligeholdes; men at det - disse ere Reskriptets egne uforglemmelige Ord - under nærværende Omstændigheder, da de to sidste Sommeres vaade Veir, og derved foraarsagede slette Høst, har fremkaldet Mangel paa Brødkorn og Jldebrændsel, meere vil stemme med Vor landsfaderlige Tænkemaade, naar de Bidrag, som maatte indkomme til det attraaede Monument, istedet derfor maatte anvendes til at afhielpe Vore forarmede Undersaatters Nød i Marskegnene, som have lidt meest; thi kuns i Vore elskede Undersaatteres Hjerter ønske vi at reise os et varigt Mindemærke. Dette ægte Kongelige Reskript, som saa skjønt udtaler vor dyrebare Landsfaders menneskekiærlige Tænkemaade, er af Hs. Durchl. Landgreven meddeelt Hr. General-Superintendenten og af Denne igjen Provsterne, for at bekjendtgjøres Præsterne og ved disse Menighederne.
Aarhuus Stifts-Tidende, 1830-12-21
I Kiel er udkommet et trykt Bønskrift til tydske Fyrster, forfattet af Advocat Olshausen, hvori Forfatteren, som dog ikke har nævnet sig paa Titelen, i Fleres Navn begjærer Religions=Frihed for sig og Ligefindede til at udtræde af Statskirken, og udgjøre eet eller flere ikkerchristelige Samfund. (M. f. Chr.)
Aarhuus Stifts-Tidende, 1830-12-21
Aalborg, 15de Decbr. Vi havde her i Forgaars en svær Storm af N. N. O. ledsaget med 5 Gr. Kulde. En Slup fra Løgstøer, ladet med Korn, sank i Østeraae. Megen Søeskade vil vist desværre spørges. En svensk Baad med Tømmer forliiste ved Geraae, og en anden ved Hou.
Aarhuus Stifts-Tidende, 1830-12-21
Randers, den 16de Decbr. Vort nye Hestemarked, svarte fuldkommen til Forventningen. Mange Kjøbere havde indfundet sig, og gave gode Priser, almindelig fra 80 til 150 Rbd. Selv 7 Aars Heste fandt villig Afsætning til Trainbrug. Til Udførsel af Landet blev her opkjøbt circa 200 Heste, hvoraf Turineren (den Samme, som var her ifjor) fik de 80, og Resten gik til Preussen. Endeel bleve ogsaa solgte til Leverance i næste Marked, da de ikke vare tilstrækkeligt fodrede for dette. Havde Markedet været bedre forsynet, vilde Afsætningen have været langt betydeligere, da her var flere Prangere langveis fra, med Ordre til betydelige Opkjøb for fremmede Regjeringers Regning. Begjærligheden efter gode Heste var saa stor, at Prangerne endog søgte Landsbyerne, hvor Bønderne dog nok neppe fik saa gode Priser, Af Luxus=Heste blev her i dette Marked solgt en blankbruun Vallak, født i Vensyssel, for 270 Rbd. Den gik til Stockholm. J Fyen skal Tarineren have opkjøbt 100 Heste.
Aarhuus Stifts-Tidende, 1830-12-21
Den 10de Decbr. er Bygholm Gaard og Gods ved 4de Auction bleven solgt til Statsgjelds=Directionen, eller den Kongelige Kasse, for 217,000 Rbd. Sølv og 23,118 Rbd. Sedler, og Gaard og Gods strax overtaget af Kongelig Godsinspecteur, Kammerraad Bindes bølle. Et forhøiet Bud af 10,000 Rbd. skeete, men da den Bydende ikke kunde stille Sikkerhed, blev dette Bud forkastet i Medfør af Conditionerne.
Aarhuus Stifts-Tidende, 1830-12-21
Befordringer og Afgang. Sognepræst for Holbek, og Udbye M. i Aarhuus Stift, H. J. Grundtvig, beskikket, til Sognepræst for Torværd M. i Sielland. Cand. theol. P. Hall til anden Catechet ved Bremerholms M. i Khvn. Forstanderen for det i Forbindelse med Sorøe Academie indrettede Agerdyrknings- og Forst-Jnstitut, N. Gjersing, udnævnt til virkelig Kammerraad. Den hidtil constituerede Amtsforvalter for Ringsted Amtstuedistrikt, P. Krebs, udnævnt til virkelig Amtsforvalter. Sekondlieutn. ved Artilleriet, C. v. Bülow, udnævnt til Kammerjunker.
Aarhuus Stifts-Tidende, 1830-12-21
Kjøbenhavns Børs-Cours, 17de Decbr. Hamb. 2 M. - a vista 212. 14 Pdt. uopsigelige Rigsb. Oblig. 100 r. S. Species 212. Spe. solgt. t. 12 Mk. 11 12 s. 166. Lamtootsa a 101 B. 14 per norsk Obl. - - r. S. Bank-Disc. 4 pCt. Dito Dito B. Norske Sp. S. 15412. 4 PC. kgl. Obl. 8212 a 83. 1 Pdt. norske Statsbligationer 9712 a 98 B. Dito i Bco. 771. a 78. Natulb. Obl. torator 1s. r. S. 3 Pdt. nye danske Oblisationer 56456. L. St. Dito Dito 1072 Sedl.
Aarhuus Stifts-Tidende, 1830-12-21
Bekjendtgjørelser. For den os ved vor ægteskabelige Forening den 16de dennes beviste Ære, ved at forskjønne denne for os saa vigtige Dag med Flagning, Jllumination &c., aflægge vi herved vor erkjendtligste og skyldigste Taksigelse. Aarhuus. d. 18de Decbr. 1830. Søren Lind. Louise Lind.
Aarhuus Stifts-Tidende, 1830-12-21
At Undertegnede, som i dette Efteraar er bleven demitteret fra Veterinairskolen med bedste Charakteer, og som er bleven oplært for Veile Amt, for Tiden og indtil videre opholder sig i Barrit pr. Horsens, bekjendtgiøres herved til Vedkommendes Underretning. N. Nielsen, Dyrlæge.
Aarhuus Stifts-Tidende, 1830-12-21
At mit Vare, Lager som sædvanlig er vel forsynet med mange Sorter smukke og billige Gallanterie og Chrystal=Vare m. m., undlader jeg ikke herved at be J. Karmark. kjendtgjøre.
Aarhuus Stifts-Tidende, 1830-12-21
Friske Citroner, nye franske Svedsker og Cathrineblommer, Caroliner Riis, nye Mallaga Rosiner, Figen, og Confect Rosiner, Succat, Krak Mandler, søde og bittre Mandler, Corender, Bamberger=Kirsebær, Stolt, der= og Eidammer=Ost, guul og grøn Schweitzer=Ost, Lybske Pølser, fortrinlig god Thee, engl. Sennep, Søya, Capers, Carristoff, raff. Lampe=Olie, Rom og Punsch, Extract, fiin Sæbe, diverse lugtende Vande, med mange flere Sorter friske og gode Urtekramvarer, ere nylig hjemkomne, og sælges til de billigste Priser hos J. Karmark.
Aarhuus Stifts-Tidende, 1830-12-21
Kjøngs=Plaster, tilberedet af Hr. Voelker i Kjøbenhavn, i forseglede Æsker, hvorpaa staaer trykt: Kjøngs-Plaster, 1 Lod 16 Skilling. tillavet af Voelker. Haves i Oplag og udsælges i Aarhuus allene hos J. Karmark.
Aarhuus Stifts-Tidende, 1830-12-21
God Lollandsk Vinter=Hvede er arriveret og faaes i større og mindre Partier hos A. Lewis.
Aarhuus Stifts-Tidende, 1830-12-21
Reensmagende god Caffe, i større og mindre Partier, sælges til nedsat Priis af A. Lemis.
Aarhuus Stifts-Tidende, 1830-12-21
Undertegnedes Oplag af Røgtobakker er nylig bleven forsynet med Petit=Knaster, Volle Knaster, hollandsk Posetobak, Haabet, Portocarera, samt forskjellige andre Sorter, hvormed anbefaler sig til særdeles billig Priis. A. W. Stigaard.
Aarhuus Stifts-Tidende, 1830-12-21
Godt Hvedemeel faaes hos P. Agerup Mit for en Embedsmand, Officeer eller Pensionist passende Sted paa Studsgade agter jeg at sælge. Det har i Fjor modtaget en betydelig Forbedring og Alt er indrettet paa det beqvemmeste. En stor Deel af Kjøbesummen kan blive staaende. Brygmann.
Aarhuus Stifts-Tidende, 1830-12-21
Mit iboende Sted, No. 3 paa Domkirkegaarden, er strax underhaanden at faae tilkjøbs. Det bestaaer af 8te Fag 2 Etage med 3 Fag Kielder, og 8te Fag Halvtag, Alt solid og velvedligeholdt, dertil en lille Hauge, Gaardsrum med Jndkjørsel, godt Vand og en god Pompe. Det er især godt indrettet for en Embedsmand eller Præst ved Domkirken. Aarhuus, den 18de December 1830. Jens Schioldan.
Aarhuus Stifts-Tidende, 1830-12-21
Slagter Fax paa Fiskergade har i Commission at sælge en god Mønde- og 2de gode Hønsehunde for billig Betaling.
Aarhuus Stifts-Tidende, 1830-12-21
J Aar kan atter en god Ræveskinds Pels strax erholdes tilkjøbs for billig Priis, i Frue Kirkestræde hos Bundtmager Qule.
Aarhuus Stifts-Tidende, 1830-12-21
En norsk Eenspænder=Kane med komplet Seletøi, Klokkespil og Bielder, anvises til Salg fra Adressekontoiret.
Aarhuus Stifts-Tidende, 1830-12-21
En Leilighed paa 3 a 4 Værelser med Kjøkken og Spisekammer, i Stue=Etagen, ønskes tilleie til Paaske Flyttetid. Adressekontoiret anviser.
Aarhuus Stifts-Tidende, 1830-12-21
For en givt eller ugivt Gartner, som kan bestore en stor Kjøkkenhauge og er i Besiddelse af gode og paalidelige Anbefalinger, er næste 1ste Mai en Condition ledig paa Wosnesgaard ved Aarhuus. En skikkelig Pige som forstaaer Madlavning, kan strax eller til Nytaar erholde en Condition paa Badstue gade No. 246.
Aarhuus Stifts-Tidende, 1830-12-21
Bekjendtgjørelse. for hvem som vil sælge Heste.
Aarhuus Stifts-Tidende, 1830-12-21
Hvem som har Heste at sælge kan indfinde sig dermed i Aarhuus den 24de Decbr. hos Hr. Schucany, i Skanderborg den 28de hos Hr. Winckel, i Hovedkroe den 29de, og i Hersens den 30te og 31te Decbr. hos Hr. Petersen, Ligemeget om det er Hopper eller Wallakker, men Hestene maa være 10 Qvart. 2 Tommer høie og 5 til 7 Aar gamle. Thomas Harm, Hestehandler fra Holsteen.
Aarhuus Stifts-Tidende, 1830-12-23
dressen.
Aarhuus Stifts-Tidende, 1830-12-23
Fædrelandet. hvn, den 18de Decbr. Vinteren er nu begyndt her. J nogle Dage have vi havt 4 Graders Kulde. Stadsgravene ere tilfrosne. Og i forrige Uge raabtes her med Reier paa Gaderne. Notarius ved det juridiske Fakultet, Hr. Al. green Ussing, er bleven tilstaaet offentlig Understøtrelse til en Udenlandsreise.
Aarhuus Stifts-Tidende, 1830-12-23
Procurator Bjerring er nu kommen tilbage igjen efter 5 Aars Ophold i Udlandet.
Aarhuus Stifts-Tidende, 1830-12-23
Jfr. Gade har debuteret som Pagen i Fig ros Giftermaal.
Aarhuus Stifts-Tidende, 1830-12-23
Sognepræsten for Stiftsbjergbye og Mørk M. i Sielland, Hr. Busck, havde i en til det kgl. danske Cancellie indsendt Promemoria søgt at hendrage dets Opmærksomhed paa adskillige Steder i Professor Theol. Clausens for rum Tid siden udgivne Skrift og Catholicismens og Protestantismens Kirkeforfatning, Lære og Ritus, hvilke han formener, ikke at være overeensstemmende med den Augsborgske Confession, og derfor at fortjene Foranstaltninger trufne fra der Offentliges Side.
Aarhuus Stifts-Tidende, 1830-12-23
J denne Anledning har det kgl. danske Cancellie tilskrevet Biskoppen over Sjellands Stift saaledes som følger: D. H. ville behageligst tilkjendegive Sognepræst Busck, at ligesom Cancelliet, der ikke har ladet ubemærket de forskjellige Meninger, der om bemeldte Skrift ere fremførte, ikke hidtil, efter Omstændighederne, og med navnligt Hensyn til den omtviistede Gienstands særegne Beskaffenhed, har fundet sig foranlediget til fra det Offentligges Side at foretage noget i denne Henseende, saaledes anseer man sig heller ikke nu ved Sognepræst Buscks Skrift dertil opfordret."
Aarhuus Stifts-Tidende, 1830-12-23
Fra Politikammeret er bekjendtgjort, at der i en Grønt ved den saakaldte Kjærlighedsstie er fundet et dødte Assessor anfødt Pigebarn, indsvøbt i et rødtærnet Forklæde uden Mærke. Elephanten, som var indskibet for at gaae til Sverrig, har atter maatte sættes i Land, da Modvind holdt Skibet tilbage, og Dyret ikke havde kunne udholde Kulden ombord. Nu indrettes der et Huus til den, som er forsynet med Kakkelovn.
Aarhuus Stifts-Tidende, 1830-12-23
J Torsdags Middag stilledes de jordiske Levninger af vor høit agtede Videnskabsmand, Statsraad og Professor C. F. Schumacher, R. af Dbr., til hvile i St. Petri Kapel, hvor den salig Hedenfarne selv havde beredet sit Gravsted. Kjøbenhavns første Læger og Saar lægger viste den Hedenfarne den sidste Ære ved at følge ham til Graven, det samme gjorde og nogle Naturforskere, flere Professorer ved Khvns Universitet, og andre anseete Mænd. Den Afdøde modtoges ved Kirkedøren med Sørgesang, i Kirken nedsattes Kisten, Orgelet præluderede, hvorpaa Hs. H. Hr. Stiftsprovst Clausen, skildrede med et dybt rørt Hjerte, den afgangne Ædle, der har stiftet sig selv et Monument, som længst vil overleve ham. Liget bragtes derpaa ind i Kapellet, hvor de kolde Levninger af den høitærede Olding bisattes. - Af Landinspecteur Carl Søeborg, hvis Muse i de sidste Aar aldeles har forstummet, udkommer til Nytaar et Bind humoristiske Digte. Denne Digter har i tidligere Arbeider vist Talent for denne Digtart.
Aarhuus Stifts-Tidende, 1830-12-23
Jfølge Breve fra Sverrig har der været en Jldebrand i Gothenborg, hvorved endeel Huse ere afbrændte paa det saakaldte Masthugget.
Aarhuus Stifts-Tidende, 1830-12-23
Jfølge Caracteerlisterne for Examen artium har Aalborg Skole i Aar dimitteret til Universitetet 6 (Alle land.) Aarhuus 7 (2 land, 4 h. ill.. 1 non cont.) Bessestad 1 land. Borgerdydsskolen paa Christianshavn 6 (2 land, præ et, 3 land, 1 h. ill.) Børgerbydsstolen i Kjøbenhavn 10 et land. præ eet, 9 land.) Colding 4 (1 land, 3 h. ill.) Frederiksborg 8 (laud, 7 h. ill.) Haderslev 2 (t land, 1 h. ill.) Helsingøer, 4 (Alle land.) Herlufsholm 7 (Alle laud.) Horsens 6 (t land, 2 h. ill.) Metropolitanskolen 7 (2 land. præ cet, 5 laud.) Nakskov 2 (Begge land. Nyborg : 2 (Begge land.) Nykjøbing 3 (Alle laud.) Odense, 6 (t land, 2 s. III.) Randers 4 (Alle h. ill.) Ribe, 5 (3 land, 2 h. ill.) Roeskilde 5 (3 land, 2 h. ill ) Rønne 2 (1 land, 1 h. 11.) Slagelse 3 (Alle h. ill.,v. Westens Jnstitut 14 (12 land, 2 h. ill.) Viborg, 1 (h. ill.) Wordingborg 4 (3 land, 1 h. ill.) Privare 51 (i land. præcet, 17 land, 30 hill., 3 nom cont.) Af de 119 fra Skoler og Jnstituter Demitterede have saaledes 5 faaet land, præcet, 77 land, 36 hill., 1 non cont. Af de samtlige 170 Demitterede have 6 faaet land, præ cet, 94 land, 66 h. ill., 4 non cont. Til hvilken Grad Smugleriet drives i Slesvig sees af en i det schleswigsche Gewerbefreund nylig indført Artikeom Toldvæsenet, hvorefter der aarlig i Slesvigkunindføres 50 Pd. fortoldet Thee, omendskjøndt der i det Hele konsumeres 10,000 Pd. Hvis Tolden, siger bemeldte Blad, ligesom for Caffe, var 1 1/2 s. pr. Pd. (istedetfor 10 s.) saa vilde Toldkassen være langt sikrere paa, idet mindste at faae Halvparten af de 937 Mk. 8 s., den vilde udgjøre, end nu 31 Mk. 4 s. Men nu er Fordelen ved at smugle altfor glimrende til at man skulde lade Smugleriet fare. Jstedetfor tilforn kun een har Slesvig nu 3 Kontrolleurer, der vel tilsammen torde have lidet mere Fixum end hiin havde allene, og desuagtet maa de leve.
Aarhuus Stifts-Tidende, 1830-12-23
Det nye Kalkværk ved Mønsted i Viborg, Amt er nu fuldbragt. Det bestaaer i et 15 Alen dybt rundt Taarn som danner Schachten i Jordens Dybde. Fra Bunden af dette Taarn ere 3 hvælvede Jndgange, som støde umiddelbart op til Materien, hvori Stollerne inddrives. Kalkmaterien bringes op ved en Hestevindemaskine. Ved dette Værk nye Jndretninger bruges kun 1/2 Deel af de ellers sædvanlige Arbeidere, og der behøves nu kun 3 a 4 Dage til hver Ovns Fyldning. Ligeledes giver den fuldkommen Sikkerhed for Arbeiderne i Gruberne, og da Stollerne ere anlagte saa dybt nede i Materien, kan ingen Synkning af Jorden fra oven finde Sted. Som et Erkjendtlighedsbeviis for at Hs. M. Kongen har værdiget disse Kalkværker Sin naadige Opmærksomhed, have Eierne tilladt sig at kalde dette nye Værk: "Frederiks Værk, og de 3 Hovedstoller ere kaldte: Collin, Bredsdorff og Sønne, Mænd, der samtligen have virket for en forbedret Drivt ved Kalkværkerne.
Aarhuus Stifts-Tidende, 1830-12-23
Den Handelshuset Ph. H. Ree & Comp. tilhørende Galease: Therese, Capt. Raun, som den 11te Decb. gik ud fra Udbyehøi, var allerede kommen den svenske Kyst paa 8 Mile nær, da Vinden sprang om og drev den, under Storm og Sneefog, tilbage til den jydske Kyst. Jngen Lodser kunde det faae, og Skibet var i en meget farlig Situation. Efter at have tilsat sine Seil forsøgte Capitainen selv at bringe Skibet ind til Udbyhøi, men det stødte paa Grund, kom af igjen, og strandede endelig sønden for Fjorden, hvor man nu kan gaae ud til det. Hele Mandskabet er i Behold, og Ladningen haabes bjerget i uskadt Stand.